cyanic-selkie/wikianc huggingface dataset:
Erland Ellingsen
Erland Ellingsen (født 27. september 1900, død 17. januar 1973) var en norsk fotballspiller. Han representerte Ski- og Ballklubben Drafn fra Drammen og fikk én kamp for det norske landslaget. Ellingsen spilte ytre venstre i 0-0-kampen mot Sverige på Stockholms stadion i 1922.
Efraim Harju
Han representerte Finland under Sommer-OL 1912 i Stockholm, der han ble utslått i første runde på 1500 meter. Han var også med på det finske laget som tok sølv i terrengløp.
Yuka Takashima
Yuka Takashima (født 12. mai 1988) er en japansk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 20 på 10 000 meter.
Sebastião José de Carvalho e Melo
Bakgrunn
Han var sønn av Manuel de Carvalho e Ataíde, en landadelsmann med besittelser i Leiria-området, og hans hustru Teresa Luísa de Mendonça e Melo.
I ungdomstiden studerte han ved universitetet i Coimbra og tjenestegjorde så en kort tid i hæren. Han flyttet så til Lisboa, og stakk av sted sammen med Teresa de Mendonça e Almada (1689–1737), niese til greven av Arcos. De hadde giftet seg mot hennes foreldres vilje. Hennes foreldre gjorde livet vanskelig for det unge paret. Etterhvert flyttet de til Melo-besittelsene nær Pombal.
Karriere
Pombal ble en ivrig tilhenger av en rekke av de for opplysningstiden typiske idéer. Han hadde et lysende administrativt talent og gjennomdrev sine tiltak med diktatorisk myndighet. Han kan særlig betraktes som storborgerskapets mann, og forsvarte dette bourgeoisiets interesser. Han gjennomførte en rekke tiltak i opplysningstidens ånd, fremmet som førstemann et sekulært (ikke-kirkelig) skolevesen på grunnskole- og videregåendenivå, reformerte rettspleien, stabiliserte finansene. Hans merkantilistiske handelspolitikk fremmet Portugals og de portugisiske koloniers industri og handel. Hans organisatoriske talent nådde berømthet ved hans innsats ved gjenoppbyggingen etter jordskjelvet i Lisboa i 1755. Bydelen Baixa Pombalina i hovedstaden, oppført i nyklassisistisk stil, er navngitt etter ham.
Pombal forsøkte å knuse «reaksjonen» anført av jesuittene og høyadelen, blant annet ved bruk av det som ble kjent som Tavoraaffæren, og kampen mot jesuittene.
Han forbød jesuitterordenen i Portugal og dets kolonier, og konfiskerte dens eiendom i 1759. Hans anti-jesuittiske sentiment hadde funnet næring ikke minst i hans diplomatiske posteringer. I London ble han kjent med de anti-jesuittiske tradisjoner som var fremvokst der i generasjonene etter den engelske reformasjon, med dens forskjellige konspirasjonsteorier. I Wien var han blitt venn med Gerhard van Swieten, en konfidant til Maria Theresa av Østerrike som var blitt en innbitt motstander mot de østerrikske jesuitters innflytelse. Som portugisisk statsminister beskyldte han jesuittene for forræderi og forsøk på kongemord, og han var også motstander av den indianerstat ordenen hadde organisert i Sør-Amerika der guarani-indianerne både var organisert uavhengig av koloniherrene og hindret deres utnyttelse som slaver, og ble til bryderi da Spania og Portugal ville justere sine koloniers grenser.
I 1760 avbrøt han de diplomatiske forbindelser med Pavestolen.
I 1773 ble slaveriet avskaffet.
I samband med Josef Is død i 1777 mistet Pombal sin støtte fra kongemakten, og dermed måtte han fratre i 1781 og ble forvist fra hoffet. Hans reformarbeide ble i store stykker tilintetgjort av den påfølgende regime.
Lindenau (Schneeberg)
Lindenau er en tidligere landkommune i Erzgebirgskreis i Regierungsbezirk Chemnitz i Sachsen. Kommunen hadde et folketall på 831 innbyggere (31. desember 1998). Lindenau ble innlemmet i Schneeberg 1. januar 1999.
Davrrájohka
Davrrájohka er ei elv i Utsjok kommune i Lappland i Finland. Den er ei sideelv til Pulmankijoki (Polmakelva) og er 12,7 kilometer lang. Elva har utspring fra myrområdet Ánotjeaggi, nordøst for Gálddoainurki, og renner mot øst til samløpet med Pulmankijoki, rundt fem kilometer sør for Arola.
Juliet Chekwel
Juliet Chekwel (født 25. mai 1990) er en ugandisk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 17 på 10 000 meter.
Lanni Marchant
Lanni Marchant (født 11. april 1984) er en canadisk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 18 på 10 000 meter.
Praxis
Praxis er et musikkprosjekt ved bassisten Bill Laswell. Han brukte navnet første gang på en EP-en 1984 (1984), men den kjente versjonen av bandet begynte som en trio med gitaristen Buckethead og trommeslageren Brain og har blitt supplert med forskjellige musikere på hver utgivelse.
Praxis blander mange genre, som funk, jazz, hip hop og heavy metal – kombinert med stor grad av improvisasjon. Gjester på platene har vært blant andre Bootsy Collins, Serj Tankian fra System of a Down, Iggy Pop og Les Claypool fra Primus.
Juliet Chekwel
I 2020 kom hun på 14. plass på kvinnenes halvmaraton under VM i halvmaraton 2020 i Gdynia, Polen.
Hun representerte landet sitt under Sommer-OL 2020 i Tokyo, der hun ble nummer 69 i maratonløpet.
Nam Dong-hoon
Nam Dong-hoon (født 1. mai 1984) er en sørkoreansk moderne femkjemper.
Han representerte Sør-Korea under Sommer-OL 2008 i Beijing, der han ble nummer 29.
Blauenthal
Blauenthal er en tidligere kommune i Landkreis Aue i Sachsen. Kommunen hadde et folketall på 303 innbyggere (31. desember 1990). Blauenthal ble innlemmet i Eibenstock 1. januar 1994.
Frýdlant nad Ostravicí
Frýdlant nad Ostravicí (tysk: Friedland an der Ostrawitza) er en by i regionen Mähren-Schlesien i Tsjekkia. Den ligger helt øst i landet langs elva Ostravice og svært nær grensen til Slovakia og ikke langt fra grensen til Polen. Byen ligger ved foten av fjellet Lysá hora som er det høyeste fjellet i fjellkjeden de moravisk-schlesiske Beskidene.
Gábor Balogh
Gábor Balogh (født 5. august 1976) er en ungarsk moderne femkjemper.
Han representerte Ungarn under Sommer-OL 2008 i Beijing, der han ble nummer 26.
Han tok sølv under Sommer-OL 2000.
Larvik-ulykken
Larvik-ulykken var en flyulykke som inntraff i Tvedalen utenfor Larvik den 23. november 2021.
Natasha Wodak
Hun representerte landet sitt under Sommer-OL 2020 i Tokyo, der hun ble nummer 13 i maratonløpet.
Larvik-ulykken
Farris TMA forsøkte å nå skoleflyet via radio, men oppnådde ikke kontakt med skoleflyet og begynte dermed med å instruere nærliggende fly å se etter mistenkelige omstendigheter. Et fly rapporterte kort tid etterpå å ha observert røyk på bakken ved der hvor flyet forsvant fra Farris TMA sin radar.
Politiet ble varslet av et vitne til flyulykken i 09:20-tiden, og et stort redningsapparat ble iverksatt. Mannskaper fra alle tre nødetatene; politi, ambulanse og brannvesen, samt mannskaper fra Røde Kors Hjelpekorps og Norsk Folkehjelp Sanitet ble utkalt. I etterkant av flyulykken ble det opprettet kommunale kriseteam i Larvik, Sandefjord og de omkomnes hjemkommuner.
Louis Madeira
Louis Madeira (født 5. februar 1892, død ukjent) var en amerikansk friidrettsutøver.
Han representerte USA under Sommer-OL 1912 i Stockholm, der han ble kvalifisert for finalen uten å vinne medalje på 1500 meter.
John Paul Jones (friidrettsutøver)
Han representerte USA under Sommer-OL 1912 i Stockholm, der han ble nummer 4 på 1500 meter.
Yoshihiro Murakami
Han representerte Japan under Sommer-OL 2008 i Beijing, der han ble nummer 31.
Rørfornying
Rørfornying er et samlebegrep for flere metoder for rehabilitering av vann- og avløpsrør uten eller med minimale inngrep i infrastruktur.
Ved hjelp av teknikken kan man rehabilitere rør uten å grave i vei og hager, eller uten å pigge opp gulv og rive vegger. Det brukes eksisterende tilgangspunkter som utvendige kummer, septiktanker, stakekummer i gulv eller stakeluker på stammer, forutsatt at de er dimensjonert for arbeidet som skal utføres.
Man begynner med en forundersøkelse som kalles en rørinspeksjon. Ved rørfornying støpes det nye rør på innsiden av eksisterende rør ved hjelp av fleksible strømpeforinger som tilsettes herdningsmateriale, som for eksempel tokomponent epoxy. Strømpeforingene vrenges inn i det eksisterende røret med spesialutstyr for både installasjon, gjenåpning og håndtering av pågreninger. I tillegg foretar man kontroll og dokumentasjon av utført arbeid.
Alia Saeed Mohammed
Alia Saeed Mohammed (født 18. mai 1991) er en etiopiskfødt emiratarabiske friidrettsutøver som konkurrerer i langdistanseløp. Hun representerte landet sitt i VM i friidrett 2015 i Beijing, der hun ble nummer 25 på 10 000 meter.
Rørfornying
Fordeler
Man unngår tungtransport og gravemaskiner i det aktuelle området, slik at inngrepet i dagligvlivet er minimal. Rørfornying velges også ofte da det er svært kostnadsbesparende.
Lee Choon-huan
Lee Choon-huan (født 9. mai 1980) er en sørkoreansk moderne femkjemper.
Han representerte Sør-Korea under Sommer-OL 2008 i Beijing, der han ble nummer 33.
Johann Hugo von Wilderer
Johann Hugo von Wilderer (1670/1671–1724) var en tysk barokkomponist.
Liv og virke
Wilderer gikk sannsynligvis i lære hos Giovanni Legrenzi i Venezia.
Mot slutten av 1680-årene ble Wilderer organist ved kurfyrstens hoffkirke St Andreas i Düsseldorf. Senest i 1696 fungerte han som visekapellmester ved hoffet og rundt århundreskiftet ble han utnevnt til hoffkapellmester. Her arbeidet fram til pfalzgrevens død i 1716.
Cristián Bustos
Christian Bustos (født 16. juli 1982) er en chilensk moderne femkjemper.
Johann Hugo von Wilderer
Liv og virke
Den nye fyrsten bygde opp et orkester av musikere fra Düsseldorf, Mannheim og Heidelberg, og la med det grunnlaget for det seinere så berømte orkesteret i Mannheim. Wilderer flyttet med hoffkapellet, først til Heidelberg, og i 1720 til Mannheim der han var musikkdirektør fram til 1723.
Johann Hugo von Wilderer skrev ti operaer, de fleste i Düsseldorf. I disse fargerikt orkstrerte verkene kombinerer han en venetiansk stil med franske impulser. Han skrev også noe kirkemuskk, oratorier, kantater, motetter og annet.
Johann Sebastian Bach skrev av Wilderers Missa brevis i g-moll (1725-1729) og ser ut til å ha lånt noen av elementene til Kyrie i Messe i h-moll (BWV 232).
Leirfossene kraftverk
Leirfossene kraftverk er et vannkraftverk ved Øvre Leirfoss i Nidelva i Trondheim kommune i Trøndelag.
Det utnytter et fall på 61 m. Installert effekt er 45 MW fra to francisturbiner. Årsproduksjon er 150 GWh.
Kraftverket erstatter Nedre Leirfoss kraftverk og Øvre Leirfoss kraftverk. Disse har imidlertid ikke blitt stengt, men utnytter den delen av Nidelvas vannføring som blir ledet gjennom elveleiet mellom de gamle kraftverkene. Etter ombyggingen økte den samlede årlige kraftproduksjonen, og inntektene til fellesskapet, med 30 % fra 150 GWh til 193 GWh – med samme mengde vann.
Åsne Skrede
Åsne Skrede (født 22. juni 2000) er en norsk skiskytter som representerer Geilo Idrettslag.
Under EM i skiskyting 2020 i Minsk var Skrede med og tok bronsemedalje på miksstafetten, sammen med Ida Lien, Sivert Bakken og Aleksander Fjeld Andersen.
John Zakrzewski
John Zakrzewski (født 16. september 1982) er en fransk moderne femkjemper.
Han representerte Frankrike under Sommer-OL 2008 i Beijing, der han ble nummer 34.
Henri Arnaud
Henri Arnaud (født 16. april 1891, død 14. februar 1956) var en fransk friidrettsutøver.
Han representerte Frankrike under Sommer-OL 1912 i Stockholm, der han ble kvalifisert for finalen uten å vinne medalje på 1500 meter.
Nazret Weldu
Nazret Weldu (født 1. januar 1990) er en eritreisk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 24 på 10 000 meter.
Waldu har for øvrig ellers bl.a. vunnet eritreisk mesterskap i terrengløp i 2018.
Aškkasjohka
Aškkasjohka kan vise til:
Martin Ellingsen (ishockeyspiller)
Martin Ellingsen (født 7. mars 1998 i Lillehammer) er en norsk ishockeyspiller. Han spiller løper for moderklubben Lillehammer IK. Han var også innom Sparta samt aldersbestemte landslag.
Ellingsen er sønn av Åge Ellingsen og bror til Adrian Ellingsen.
Erwin von Sigel
Erwin von Sigel (født 14. august 1884, død 2. januar 1967) var en tysk friidrettsutøver.
Han representerte Tyskland i Sommer-OL 1912 i Stockholm, der han kvalifiserte seg til finalen, men kom ikke på pallen på 1500 meter.
Hanna Platitsyna
Hanna Platitsyna (født 1. januar 1987) er en ukrainsk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 100 meter hekk.
Timm Aircraft
Historie
Mellom 1911 og 1922 bygget O. W. Timm flere fly med varierende suksess før han i 1922 grunnla O. W. Timm Aircraft Company. Timm produserte seks modeller, alle en parasoll-type, «Collegiate». I 1934 dannet Otto sammen med sin bror Wally Timm et nytt selskap kalt Timm Airplane Company for å produsere Timm T-S 140, et høyvinget to-motors fly med nye funksjoner som ble utviklet på NACA, som flaps og trepunkts understell (nesehjul). Wally Timm dannet sin eget Glendale-baserte flyselskap senere, Wally Timm Inc.
Selskapet har utviklet et «plast»-materiale laget av harpiks og treflis, Duramold-prosessen. Duramold og Haskelite prosessen ble først utviklet i 1937
Andreas Røykås Marthinsen
Røykås Marthinsen har Lørenskog IK som moderklubb, og spilte der frem til junioralderen, da tok han steget videre til Djurgården, og var der i 4 sesonger. I Djurgårdens IF fikk han blant annet med seg både J20 SM-gull og 8 SHL Matcher. I sesongen 16/17 var han også på utlån til Storhamar Hockey i en kortere periode, og sesongen etter var han å se tilbake i moderklubben Lørenskog en sesong. I 18/19-sesongen dro han til det Østerrikske laget Kitzbüheler EC i AlpsHL, før han til årets sesong skrev kontrakt med HC Dalen, i Divisjon 1 i Sverige som strekker seg over enda en sesong. Andreas har også fått med seg landskamper for både U17, U18, U20 og A-landslaget til Norge.
Timm Aircraft
Historie
I noen episoder av filmserien, Sky Raiders fra 1941 sees flyhangaren til Timm Aircraft Corporation godt synlig. Den var plassert på Van Nuys Airport i Van Nuys, Los Angeles.
Andreas Røykås Marthinsen
Han er bror til ishockeyspiller Kristian Røykås Marthinsen.
Timm Aircraft
Historie
I 1948 opphørte produksjonen og selskapet leide ut sin produksjon til Marquardt Corporation, en produsent av Ramjet-motorer. I 1953 var det stridigheter blant aksjonærene, men C. D. Rudolph fikk kontroll over styret. Selskapet har ikke produsert noen nye fly siden den gang
Pachygonidia
Pachygonidia er en slekt av svermere.
Utseende
Middelsstore (vingespenn 55-80 millimeter), brune svermere med svært kraftig kropp. Forvingens bakhjørne (tornus) er tilbaketrukket og markert. Antennene er over halvparten så lange som forvingen. Larvene er grønne eller brunlige. Når de klekkes, har de et horn på bakkroppsspissen som de fleste svermerlarver. Senere krøller dette seg opp, og i det siste larvestadiet mangler det helt.
Levevis
Larvene lever på planter i slektene Doliocarpus (Dilleniaceae), Hamelia (maurefamilien) og Vitis (vinfamilien). De utvokste larvene forpupper seg i en tynnvegget kokong mellom løvstrø. Hunnene lokker til seg hanner ved hjelp av feromoner skilt ut fra en kjertel på bakkroppsspissen.
Utbredelse
Slekten er utbredt i Mellom- og Sør-Amerika.
Roscoe Turner
Roscoe Turner (født 29. september 1895, død 23. juni 1970) var en amerikansk flyger som tre ganger (1934, -38 og -39) vant Thompson Trophy Air Race og er kjent for sin utagerende stil og sitt kjæledyr, en løve.
Tidlig liv
Roscoe Turner ble født i Korint, Mississippi som eldste sønn av gårdbruker Robert Lee Turner og hans hustru Mary Aquilla Derryberry Turner. Fra 1903 til 1910 gikk han på Glover School i West Korint, og hans formelle utdanning nådde tiende klasse, den høyeste som var tilgjengelig der. Han innså at han ikke ønsket å bli bonde, og dagdrømte om en fremtid på jernbanen som gikk gjennom gården. Han utviklet interesser og ferdigheter i å reparere, bygge og eksperimentere med mekaniske objekter, inkludert store drager, motorsykler og til slutt biler. Han studerte på en handelsskole i ca. seks måneder, deretter arbeidet han i en jernvarehandel og en kort tid som bud i en lokal bank.
Tjeneste under første verdenskrig
Etter at USA gikk med i første verdenskrig i april 1917, vervet han seg som ambulansesjåfør. I løpet av få måneder ble han forfremmet fra menig til sersjant. I januar 1918 ble han akseptert som kadett og ble utdannet som ballongfører. I mars 1918 ble han utnevnt som løytnant i Signal Corps Reserve. I september 1918 forlot han USA for å tjenstgjøre i Frankrike og Tyskland, hvor han fikk noe uoffisiell flygeropplæring. I juli 1919 kom han tilbake til USA som premierløytnant og ble dimittert i september 1919.
Barnstorming
I april 1920 solgte Turner og Runser sin Curtiss Jenny og kjøpte en Avro 504 som kunne ta to passasjerer. I september 1921 solgte de denne og «kjøpte» en firesylindret Jenny fra en sersjant i marinen. I februar 1922 ble Turner og Runser tiltalt for konspirasjon og for å ha mottatt stjålet statlig eiendom. Begge erklærte seg skyldig og ble dømt til et år og en dag i føderalt fengsel. Turner ble løslatt på prøve i juli 1922, og i august 1924 fikk han tilkjent full og ubetinget tilgivelse av USAs president Calvin Coolidge. Han reiste til Korint og etablerte en bilreparasjonsvirksomhet med en partner. Han reparerte og restaurerte en firesylindret Jenny, forbedret sine flyferdigheter og barnstormet i Korint-området. Høsten 1924 dannet han sammen med Arthur H. Starnes, Roscoe Turner Flying Circus. De brukte en Standard J-1 kalt en «OX Standard» (på grunn av Curtiss' OXX-5-motor), senere kjøpte de en Breguet 14.
I 1923 i Sheffield, Alabama etablerte han Muscle Shoals Aircraft Corporation for å fremme luftfart og annen virksomhet i Sheffield-området, men hans bilvirksomhet i Korint og barnstorming med Arthur Starnes, var mer vellykket. På sin fødselsdag i 1924 giftet han seg med Carline Hunter Stovall på gården i nærheten av Korint, hvor han hadde sitt fly. Paret satt i flyet med den forrettende presten stående ved siden av flyet. Turner var iført uniform. I 1925 forlot Starnes virksomheten for å forfølge sine egne ambisjoner i barnstorming. Turner ansatte J. W. «Bugs» Fisher som sin wing-walker, stuntmann og fallskjermhopper.
Aškkasjohka (Utsjok)
Aškkasjohka er ei elv i Utsjok kommune i Lappland i Finland. Den er ei sideelv til Pulmankijoki (Polmakelva) og er 17,8 kilometer lang. Elva har utspring fra et tjern sør på Gálddoaivi-massivet og renner mot nordøst til samløpet med Pulmankijoki, rundt ni kilometer sør for Arola.
Roscoe Turner
Flyselskapet og Hollywood
I begynnelsen av 1925, via en leie- og kjøpsavtale og med sponsing fra Curlee Clothing Comany, kjøpte Roscoe Turner Airways Corporation en Sikorsky S-29, en to-motors dobbeltdekker med lukket kabin for 16 passasjerer pluss åpen cockpit for piloten. Turner brukte flyet hele 1927 for kommersielle kontrakter, reklamekampanjer, rundflyvning og i konkurranser. I begynnelsen av 1928 fløy Turner S-29A til California for konvertering til å pretendere en tysk Gotha bomber. Under en leieavtale med filmselskapet Caddo Productions som var kontrollert av Howard Hughes, brukte Caddo flyet i Hughes' film Luftens dæmoner (1930), ofte ført av Turner. Mens det ble fløyet av en annen pilot under det siste stuntet i filmen, havarerte det under landing med en dødsulykke, men piloten reddet seg med fallskjerm.
I løpet av denne perioden rundt 1928, ble Turner og hans kone Carline, involvert i Hollywood-samfunnet som omfattet filmregissører, politikere og kjente skuespillere, alt kombinert med flyvning og publisitet. Etter mislykkede forsøk på å bryte rekorder for utholdenhet og høyde, gjennomførte han vellykkede eksperimenter med Russell Parachute Company ved å redde hele flyet ved hjelp av fallskjerm. Den teknikken ble i stor grad ubenyttet inntil Ballistic Recovery Systems utviklet den videre 50 år senere. I begynnelsen av 1929 ble Turner sjefsflyver for Nevada Airlines som fløy Lockheed Vega på vanlige ruter mellom Los Angeles, Bishop, Tonopah, Reno og Las Vegas, for å sette folk i stand til å dra nytte av Nevadas lover om gambling, ekteskap og skilsmisse. Den første Vega ble døpt «Alimoni Special» av Bebe Daniels. I august 1929 utnevnte guvernøren for Nevada, Fred B. Balzar Turner, han til sin militære adjutant med rang av oberstløytnant, og guvernøren i California, James Rolph, gjorde det samme. Fra da og resten av sitt liv, brukte Turner tittelen oberst i alle sine offentlige aktiviteter.
Fartsrekordkonkurranser
I National Air Races i 1928 deltok Turner med en Timm Aerocraft 2AS sponset av Shell Oil Company, og i 1929 fløy han en Lockheed Vega (NC7954) fra Nevada Airlines. Den 21. august 1929 gjorde Turner sitt første forsøk på å slå de to transkontinentale fartsrekordene som var satt av Frank Hawks. Han fløy en Lockheed Vega fra Nevada Airlines, med Harold Gatty som navigatør, pluss to passasjerer. Flyene klarte ikke å sette rekorder, men det ga publisitet for Turner, Nevada Airlines, og begrepet transkontinental persontransport. Imidlertid klarte ikke Nevada Airlines å oppnå nok levedyktige ruter og stanset driften i februar 1930. I begynnelsen av 1930 overtalte Turner Gilmore oljeselskap til å kjøpe fra General Tire & Rubber Company den Lockheed Air Express (NR3057) som Henry Brown hadde fløyet i 1929-løpet. Turner erstattet Pratt & Whitney R-1690 Hornet med en Pratt & Whitney R-1340 Veps, utstyrt med en NACA cowling. Flyet ble malt i kremhvitt med rød og gull trim, samt matchende løvehode-logo, som reklamerte for Gilmore Red Lion-produkter (Gilmore Oil Company ble senere tatt opp i Socony-Vacuum Oil Company, som senere ble omdøpt Mobil). Turner ansatte Don Young fra Lockheed-fabrikken som sin mekaniker, et samarbeid som varte i over 20 år. Turner så en løveunge annonsert for salg i California, og var overbevist om at eieren Louis Goebel, ville donere den til ham for senere å få den tilbake for å fremme sin løve-avl. Løveungen fikk navnet «Gilmore», og han den tok den hjem til Beverly Hills og lot den bli fortrolig med Air Express. Etterpå, og utstyrt med en Turner-tilpasset fallskjerm, ledsaget Gilmore Turner på mange omtalte flyvninger og arrangementer frem til 1935, da den ble for tung og uhåndterlig i flyet. Gilmore døde i 1952. Løvekroppen ble utstoppet, montert og satt på utstilling i Turners hjem. I 1976 ble den donert til Smithsonian.
Den 27. mai 1930 fløy Turner Air Express fra Roosevelt Field til Grand Central Airport på 18 timer, 42 minutter, 30 sekunder og satte øst–vest transkontinental fartsrekord.
National Air Races
Under National Air Races i Cleveland i september 1931 slo Turner Jimmy Wedell og hans Wedell-Williams Model 44 som kom på andreplass i Thompson Trophy Race. Etter å ha fått et stipend på 5 000 dollar fra Gilmore Oil Company, ga han Wedell i oppdrag å bygge en ny versjon av Model 44 med 525 Hk Pratt & Whitney R-1690 Hornet motor for å erstatte 450 Hk Pratt & Whitney R-985 Wasp Junior. Dette fly havarerte mens Wedell var i ferd med å teste det, og en erstatning ble bygget med en ny vinge.
Under National Air Races i Cleveland i september 1932, kom Turner på tredjeplass i Bendix Cros country fra Burbank, California til Cleveland i sin Wedell-Williams Modell 44 (etter Jimmy Haizlip etterfulgt av Jimmy Wedell, begge også med Model 44). Den 14. november 1932 fløyTurner Model 44 fra Floyd Bennett Field, New York til Burbank på 12 timer, 33 minutter, og satte ny øst-vest transkontinental fartsrekord og slo Frank Hawks' rekord.
I National Air Races i Los Angeles i juli 1933 kom Turner med sin Modell 44, utstyrt med en 800 Hk Pratt & Whitney R-1340 Wasp malt i et kombinert Gilmore og 20th Century Fox Picture logo. Den 1. juli 1933 deltok han i Bendix Trophy løp fra New York til Los Angeles, kom på førsteplass foran av Jimmy Wedell med sin Modell 44. Turners tid ble 11 timer, 30 minutter, og han brøt også sin egen øst-vest transkontinentale fartsrekord.Turner ble diskvalifisert etter en pylon-regel for opphavsrett. I 1933 oppgraderte Turner sin Modell 44 igjen med en 1 000 Hk Pratt & Whitney R-1690 Hornet motor, helt gullmalt og sponset av Heinz og Macmillan Ring-Free Motor Oil. Den 2. september 1933 fløy han den fra Los Angeles til New York på 10 timer, 4 minutter, 30 sekunder, og brøt den vest-øst transkontinentale fartsrekorden og som er blitt stående for propellfly.
MacRobertson Air Race
I 1933 hadde Turner planer om å delta i MacRobertson Air Race, fra London, England til Melbourne, Australia som ble gjennomført i oktober 1934. Han fikk raskt sponsing fra Pratt & Whitney i form av motorer og teknisk assistanse, etterfulgt av Boeing. United Airlines tilbød å låne ham et av sine nyeste passasjerfly, en Boeing 247. Andre sponsorer omfattet Heinz, Macmillan Oil Company og Warner Brothers. Turner valgte Clyde Pangborn som sin co-pilot på grunn av hans erfaring med internasjonale flyvninger. Det tredje mannskapet var Reeder Nichols, partner i Bill Lears Lear Development Corp, hvis jobb det var å operere Lears radio og retningsfinner. Etter modifisering og testing av Boeing 247, fløy Turner det til New York og passerte en passasjerbåt på vei til England. Etter digresjoner og forsinkelser, ble flyet klargjort i Hamble, deretter fløyet via Heston flyplass og RAF Martlesham Heath for til slutt å starte i utgangspunkt i RAF Mildenhall.
Turner forlot Mildenhall 20. oktober, med endelige destinasjon Melbourne, en distanse på11 300 miles, først til Athen og deretter til Bagdad, som ble fløyet uten problemer. Neste destinasjon var Allahabad, en av de fem obligatoriske stopp for drivstoff, men på den beregnede ankomsttid var byen mørklagt, og mannskapet kunne ikke se de forventede lysene fra byen. De kontaktet radiooperatøren i Allahabad, men med liten suksess inntil de sendte SOS, da fikk de endelig radiokontakt. De landet med nok drivstoff til å parkere flyet. Ytterligere stopp i Alor Setar, Singapore, Koepang, Timor, og Darwin, hvor de fikk vite at de Havilland DH.88 fløyet av C. A. W. Scott, allerede hadde landet i Melbourne med en tid på 71 timer. På sektoren til Charleville ble oljetrykket lavt, slik at motorene måtte strupes. De startet for Melbourne, men nye oljeproblemer førte til en nødlanding på Bourke, New South Wales, hvor de foretok mindre reparasjoner. De krysset målstreken i Melbourne etter å ha fløyet 92 timer, 55 minutter. Turner fikk vite at den nederlandske deltakeren med en KLM - Douglas DC-2, hadde kommet på tiden 90 timer, 13 minutter. Turners mannskap fikk tredjeplass totalt og andreplass på handicap. Boeing 247 gikk tilbake til ruteflyvning, og i 1952 ble den gitt til National Air and Space Museum, hvor det nå står.
Flere konkurranser
I slutten av august 1936 forlot Turner Burbank i sitt Wedell-Williams Modell 44 (NR61Y) på vei til New York for å delta i Bendix Trophy-kappløpet. Modellen 44 fikk motorproblemer i nærheten av Flagstaff, Arizona, og han havarerte i et Zuni indianerreservat. Forgasseren hadde iset og forårsaket et alvorlig strømbrudd. Under landingen gikk flyet rundt, skroget brakk bak cockpit. Turner brakk to ribbein og et bein i nakken, men han holdt ut 25 km på hesteryggen, deretter 50 km i en bil, og han returnerte til Los Angeles med tog for å få medisinsk hjelp. Han forklarte avisene om årsaken til ulykken for å redde omdømmet til Pratt & Whitney. Den 15. oktober 1936 fløy Turner Lockheed Air Express som førstemann til Roscoe Turner-flyplassen i Korint som en innvielsesseremoni. Flyplassen hadde blitt bygget med midler fra Works Progress Administration på tomten til gården hvor han en gang hadde sitt fly, og hvor han var blitt gift. I løpet av 1936 jobbet Turner med utformingen av et nytt racingfly for å romme en 1000 hk Pratt & Whitney R-1830 Twin Wasp-motor, pluss hans krav for å klare både langdistanseløp og pylon-løp i lukket krets. Han engasjerte professor Howard W. Barlow ved Universitetet i Minneapolis for å lage detaljerte tegninger, og så engasjerte han Lawrence W. Brown og hans Brown Aircraft Co. for å bygge flyet. Brown gjorde mange endringer i konstruksjonen under byggingen, og Turner krevde en større vinge for å bære den ekstra vekten, men alvorlig uenighet forårsaket at Brown avsluttet prosjektet. I mai 1937 fraktet Young det uferdige flyet til lokalene til Matty Laird i Chicago, hvor Young gjenoppbygde den havrerte Wedell-Williams Model 44, og Laird avsluttet det nye racingflyet til Turners krav. Flyet hadde fått en vektreduksjon pluss en nyutviklet vinge med større vingespenn, designet av Raoul Hoffman. I august 1937 testfløy Turner sin «Turner Special» malt i sølvfarge.
Den 3. september 1937 oppsto drivstofflekkasjer, og påfølgende reparasjoner førte til at Turner gikk glipp av starten til konkurransen om Bendixtrofeet fra Burbank til Cleveland. Den 6. september fløy Turner flyet med reklamen «Ring-Free Meteor» i Thompson Trophy-konkurransen. Han ledet løpet, men sirklet en pylon i den feilaktige tro at han kunne ha fløyet inn i den, og kom bare på tredjeplass. Turners Wedell-Williams Model 44, kalt «Ring-Free Comet», fløyet av løytnant Joseph C. Mackey, droppet ut av samme løp med motorstopp. I november 1936 begynte Turner å delta i et NBC-radio show med tittelen "Flying Time" fem dager i uken.
Roscoe Turner døde 23. juni 1970 og ble begravet på Crown Hill Cemetery i Indianapolis.
Minner
I 1991 kom en australsk TV-miniserie The Great Air Race (om 1934 London-Melbourne MacRobertson Air Race), Turner ble portrettert av Barry Bostwick. Skuespiller og dyretrener Raymond Ducasse portretterte Turner i 2004-filmen The Aviator om livet og karrieren til Howard Hughes. I filmen deltok Turner i 1930 på Hollywood-premieren av Hughes' episke film Luftens dæmoner med sin løveunge «Gilmore».
Kopřivnice
Kopřivnice (tysk: Nesselsdorf, polsk: Koprzywnica) er en by i regionen Mähren-Schlesien i Tsjekkia. Den ligger helt øst i landet ikke langt fra grensen til Polen og Slovakia. Kopřivnice har rundt 23 000 innbyggere og hjørnestensbedriften er lastebil- og trikkeprodusenten Tatra som ble etablert i 1850 og er en av verdens eldste bilprodusenter (siden 1897 under det daværende navnet Nesselsdorfer Wagenbau Fabriks Gesellschaft). Forbindelsen til Tatrafabrikken er blant annet synlig i byens våpenskjold som representerer Prezident, som var deres første bilmodell.
HM Nautical Almanac Office
Her Majesty's Nautical Almanac Office (HMNAO), nå en del av United Kingdom Hydrographic Office, ble etablert i 1832 på stedet for Royal Greenwich Observatory (RGO), hvor the Nautical Almanac hadde blitt publisert siden 1767. HMNAO produserer astronomiske data for en rekke brukere, slik som astronomer, fiskere, flygere, landmålere, de militære, politi, advokater, religiøse grupper, arkitekter, skoler, dagbok- og kalenderprodusenter, fotografer og filmteam.
I 1937 ble det en del av RGO og flyttet med de, først til Herstmonceux, nær Hailsham i East Sussex i 1948, så til Cambridge i 1990. Da RGO ble lagt ned i 1998 ble HMNAO overført til Rutherford Appleton Laboratory, nær Abingdon i Oxfordshire. I desember 2006 ble HMNAO overført til United Kingdom Hydrographic Office, som er basert i Taunton i Somerset.
Fossøytunnelen
Fossøytunnelen er en tunnel på fylkesvei 604 i Luster kommune i Vestland.
What a Wonderful Life
«What a Wonderful Life» er en amerikansk rock and roll-sang, skrevet av Sid Wayne og Jerry Livingston. Den ble fremført av Elvis Presley i filmen Follow That Dream (1961).
Han spilte inn sangen i RCA Studio B, Nashville 2. juli 1961. Den ble utgitt på EP-platen Follow That Dream (RCA Victor EPA-4368). United Artists-produsent var Hans Salter.
Otiorhynchini
Otiorhynchini er en gruppe av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.
Utseende
Middelsstore, kraftige, mer eller mindre skjellkledte, matt gråbrunlige snutebiller med kort, bred snute. Snuten har antennegroper som åpner oppover.
Levevis
De voksne billene finnes ofte på bladene av ulike busker og trær. En del av artene kan gjøre skade ved å gnage på røtter av ulike planter.
Utbredelse
Gruppen er utbredt i alle verdensdeler.
Frammarsviktunnelen
Frammarsviktunnelen er en tunnel på fylkesvei 611 i Vestland. Tunnelen er 76 m lang og ligger i Sunnfjord kommune.
Opatrini
Opatrini er en artsrik gruppe av biller der de fleste av artene er knyttet til tørre miljøer. De har derfor meget stor evne til å motstå uttørking.
Utseende
Små til ganske store, ovale, ofte matte og mørke skyggebiller. De har et ganske tykt hudpanser som gjør dem motstandsdyktige mot uttørking.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.
Siden de fleste skyggebillene er knyttet til ørkener og andre tørre miljøer finner man ikke mange arter i Norge, men noen finnes også her på tørre steder.
NM i svømming langbane 1995
NM i svømming langbane 1995 ble arrangert i Namsos 20.-23. juli 1995.
EM i friidrett innendørs 2019 – 1500 meter menn
1500 meter for menn under EM i friidrett innendørs 2019 ble arrangert i Glasgow 1. mars 2019 kl 11:50 (forsøksheat) og 3. mars 2019 kl 20:01 (finale) lokal tid.
Forsøksheat
Kvalifisering: De to første i hvert heat (Q) og de fire raskeste (q) ellers gikk videre til finale.
Finale
Resultater var som følgende:
Fretheimtunnelen
Fretheimtunnelen er en tunnel på E16 i Vestland. Tunnelen er 1363 m lang og ligger i Aurland kommune.
Erik Prosperin
Eric Prosperin (født 25. juli 1739 på Närlinge i Björklinge socken i Uppland, død 4. april 1803 i Uppsala) var en svensk astronom.
Prosperin var foreleser i matematikk og fysikk ved Uppsala universitet i 1767, professor i observasjonell astronomi (observatør) i 1773–1796 og professor i astronomi i 1797–1798. Han ble medlem av Kungliga Vetenskapsakademien (KVA) i Stockholm i 1771 og medlem av Kungliga Vetenskaps-Societeten i Uppsala i 1774.
Prosperin var kjent for sine beregninger av banene til kometer, planeter og satellitter. Han kalkulerte banene til den nye (oppdaget i 1781) planeten Uranus – som han foreslo navnene Astraea, Cybele og Neptune for – og månene. Han var også den første til å beregne banen til asteroiden 1 Ceres (nå dvergplanet) i 1801.
Asteroiden 7292 Prosperin er oppkalt etter ham.
Joseph-Nicolas Delisle
Joseph-Nicolas Delisle (født 4. april 1688 i Paris, død 11. september 1768 samme sted) var en fransk astronom og geograf.
Delisle ble medlem av det franske vitenskapsakademi i 1714 og var direktør for St. Petersburgs observatorium 1725-47.
Han var bror til Guillaume Delisle.
Legefirtann
Legefirtann (Teucrium chamaedrys) er en halvbusk i leppeblomstfamilien.
Den har tuet vekst med jordstengel og blir 10–30 cm høy. Stengelen er håret og forvedet ved basis. Bladene er blankt grønne på oversiden og mørkegrønne under. Blomstene sitter i et ensidig, endestilt aks med blader innimellom; de er lyst eller mørkt purpurfarget og 15–25 mm lange. Planten vokser på tørre steder, kratt og åpen skog, helst på kalkgrunn. Arten er utbredt i hele middelhavsområdet unntatt Kreta og Kypros. Den finnes nordover til Nederland, Tyskland og Polen og østover til Kaukasia og Iran.
Legefirtann har blitt brukt som feberdempende middel. Den blir også plantet som prydplante.
Slovenský Superpohár
Slovenský Superpohár, tidligere kjent som Matičný pohár eller Pribinov pohár, er en årlig fotballkamp i Slovakia som blir arrangert av Slovenský futbalový zväz (SFZ). Turneringen er en såkalt superfinale mellom vinneren av den øverste divisjonen Corgoň Liga og det nasjonale cupmesterskapet Slovenský Pohár. Turneringen har vært avholdt hvert år siden 1993, men offisielt fra 1994.
Moe
Moe kan vise til:
Efteløtbrua
Efteløtbrua eller Efteløt bru er en stålbjelkebro på Fylkesvei 40 ved Efteløt i Kongsberg kommune i Viken. Brua krysser elva Numedalslågen, er 193 meter lang og lengste spenn er 26 meter.
Slovenský Superpohár
Turneringen ble lagt ned i 2016 og i 2017 ble den erstattet av den nye supercupen Česko-slovenský Superpohár opprettet hvor vinneren av den tsjekkiske cupen Pohár České pošty spiller mot vinneren av den slovakiske cupen Slovenský Pohár.
Wegner
Wegner er et etternavn og kan vise til flere personer og slekter, bl.a.
UTZ Certified
UTZ Certified er en merkeordning og et program for bærekraftig jordbruk som ble lansert i 2002, som hevder å være det største programmet for kaffe i verden. Det var tidligere kjent som UTZ Kapeh. 7. mars 2007 skiftet Utz Kapeh Foundation offisielt navn og logo til UTZ Certified. UTZ Certified er en stiftelse for verdensomspennende implementering av en standard for ansvarlig kaffe-, kakao, te og rooibosjordbruk. UTZ-sertifiserte kooperativer og produsentgrupper må rette seg etter en Code of Conduct for de respektive produktene. Denne koden er et internasjonalt anerkjent sett av kriterier for bærekraftig og profesjonell kaffedyrking, som inkluderer sosialt og miljømessig riktig kaffedyrkingspraksis, og effektiv gårdsdrift.
UTZ-sertifiserte produkter skal være sporbare fra dyrker til sluttprodusenter. Organisasjonen opererer et avansert web-basert sporingssystem som viser kjøpere av UTZ-sertifiserte produkter troverdig lenker til den sertifiserte kilden. Noen kaffemerker og detaljhandlere gir også gi sine kunder denne gjennomsiktigheten gjennom online sporing. UTZ-sertifisert kaffe selges i nesten 50 land, blant andre Nederland, Belgia, Frankrike, Storbritannia, Sveits, Japan, USA, Canada og de skandinaviske landene. UTZ Certified hjelper produsenter i Latin-Amerika, Asia og Afrika. Med et voksende utvalg av programmer for landbruksprodukter, som kakao, te, rooibos og sporbarhetstjenester for palmeolje og bomull er tilstedeværelsen av UTZ Certified økende både i antall produsenter og konsumentland.
UTZ Certified i Norge
I Norge tilbyr flere merker UTZ-sertifiserte produkter. Både Joh. Johannson Kaffe og Kaffehuset Friele har utvalgte sertifiserte produkter, og hos sjokoladeprodusenten Nidar brukes det kun UTZ-serfifisert kakao
Irvine Lenroot
Irvine Luther Lenroot (1869–1949) var en amerikansk politiker og føderal dommer.
Han vokste opp i Superior i Wisconsin som sønn av de svenske immigrantene Lars og Frederica Lenroot (Linderoth), som kom fra Skåne. Faren var smed og lekmann i den lutherske kirken. Irvine Lenroot utdannet seg til jurist.
Han representerte Wisconsin i begge kamre i den amerikanske kongressen; han var medlem av Representantenes hus fra 1909 til 1918 og senator fra 1918 til 1927. Han var en progressiv republikaner.
Lenroot kom inn i politikken med støtte fra senator Robert La Follette, men falt i unåde hos ham, spesielt da han støttet USAs inntreden i den første verdenskrig. Lenroot ble derfor utfordret ved senatsvalget i 1920 av norsk-amerikaneren James Thompson, men ble gjenvalgt for en siste periode. I 1926 tapte han mot Wisconsins daværende guvernør John J. Blaine i den republikanske nominasjonen.
Som senator tok han mer forsiktige forbehold om Versaillestraktaten. Han var imot amerikansk medlemskap i Folkeforbundet, men støttet et medlemskap i Den faste domstol for mellomfolkelig rettspleie.
Lenroot var ønsket av republikanske partibosser som visepresidentkandidat for Warren G. Harding ved presidentvalget i 1920. De fleste partibossene drog hjem før republikanernes landsmøte hadde formelt valgt visepresidentkandidat, og landsmøtet valgte i stedet guvernør Calvin Coolidge fra Massachusetts som visepresidentkandidat. Harding døde midtveis i presidentperioden, og Coolidge ble ny president.
Lenroot var dommer ved en føderal domstol fra 1929 til 1944, da han avgikk med pensjon.
Holmahaugtunnelen
Holmahaugtunnelen er en veitunnel på riksvei 5 i Vestland. Tunnelen er en 88 m lang miljøtunnel i betong. Den ligger i Sogndal kommune.
Ida Anette Hauan
Ida Anette Hauan (født 4. september 1995) er en norsk modell og skjønnhetsdronning som vant konkurransen Frøken Norge i 2022.
Biografi
Hauan er født og oppvokst i Trondheim. I 2009 begynte hun å arbeide profesjonelt som modell.
Inger Johanne Agerup
Inger Johanne Agerup (født 27. juni 1936 i Bergen) er en norsk journalist, kjent som programleder for NRK Radio der hun var med på å bygge opp Sånn er livet.
Hun tok eksamen ved handelsgymnasiet i 1955 og begynte frilans for Morgenavisen. Med stipend studerte hun så journalistikk, radio og fjernsyn ved University of Wisconsin i 1957, før hun tok eksamen fra Journalistakademiet i 1959. Etter å ha vært journalist i Gyldendal Norsk Forlag 1959-1961, i Billedbladet NÅ 1961-1963, gikk hun frilans i aviser såvel som radio og fjernsyn, da for NRK der hun i 1963 ledet TV-programmet Vi unge. Hun var endog redaktør av Revmatikeren 1969-1972 og ledet radioprogrammer om revmatisme i 1969. Fra 1971 var hun redaktør for radioprogrammet Sosialposten.
Inger Johanne Agerup har vært medlem av Norsk Redaktørforening og sittet i flere råd og utvalg, blant andre Rådet for Norad og U-landsutvalget til Norske Kvinners Nasjonalråd. Hun har NRK Radios gullnål.
Gabriel Daniel
Gabriel Daniel (født 8. februar 1649 i Rouen, død 23. juni 1728 i Paris) var en fransk historiker og jesuitt.
Daniel var først lærer i Rennes, og ble senere bibliotekar i Paris og fikk som sådan tittelen Frankrikes historiograf.
Daniel lå i heftig polemikk med Blaise Pascal med flere i teologiske og filosofiske spørsmål. Av hans historiske arbeider er Histoire de France (3 bind, 1713) og Histoire de la milice francaise (2 bind, 1721) de mest kjente.
Gabriel Baborier
Gabriel Barborier (født 1663 i bispedømmet Vienne i Frankrike, død 1727 i Kanton i Kina) var en fransk kinamisjonær tilhørende jesuittordenen. Han fro ut til Østen fra Brest i 1681 og kom til slutt til Kanton i 1698. Han virket i Fujian og deretter i Shanxi. Under 1724-forfølgelsen måtte han søke eksil i Kanton, der han viet seg til arbeidet for barn. Han døde der i 1727.
Fiat 500e
Fiat 500e (2020–) er en liten elbil med to dører fra italienske Fiat.
Den bygges i Torino og er helt ny i sin konstruksjon. Modellen erstatter den elektriske varianten av gamle Fiat 500, som forøvrig vil fortsette å produseres noen tid i Polen med bensinmotorer.
Med fullt batteri kan den kjøre 320 kilometer før den går tom for strøm, regnet etter en internasjonal norm for kjøring som heter Worldwide Harmonised Light Vehicles Test Procedure (WLTP) og ifølge Norges Automobilforbund gir realistiske resultater.
Motorens effekt er om lag 120 hestekrefter. Føreren kan velge mellom "Normale", "Range" og "Sherpa" kjøremønster, der "Sherpa" nekter føreren å kjøre mer enn 80 kilometer i timen samt går ned på lufteanleggets forbruk.
Første forsyning til kundene har nedrullbart tak og heter "La Prima", som betyr vår på italiensk. Den skal støtte Nivå 2 av selvkjørende bil.
Ved lanseringen laget man en enkelt som het "B.500 BY BVLGARI–MAI TROPPO" i fargen "imperial saffron", en slags oransje. Den blir auksjonert til Leonardo DiCaprio. En annen spesial er laget sammen med Giorgio Armani og kommer med fine dresser.
Spesialutgaven "3+1" har en liten bakdør som forenkler innstigning for venstrerattede 500e, så prisen ved lansering i Norge i februar 2021 forventes å bli 200 000 kroner.
Antoine Gaubil
Antoine Gaubil (født 14. juli 1689 i Gaillac-d’Aveyron i Frankrike, død 24. juli 1759 i Peking i Kina) var en fransk katolsk prest og kinamisjonær tilhørende jesuittordenen. Han gjorde seg bemerket som vitenskapshistoriker og astronom.
Liv og virke
Han gikk på 1700-tallet for å være de franske kinajesuitters beste astronom og historiker. Gaubil korresponderte med franske vitenskapsmenn som astronomen Joseph-Nicolas Delisle og offentliggjorde i Paris bøker om kinesisk astronomihistorie og oversettelser av kinesiske historiske kilder. Blant de siste var Djengis Khans historie (1739), Shujing (Shoo-king, 1770) og deler av Tang-dynastiets annaler.
Han etterlot seg mange manuskripter som senere havnet dels i Pariserobservatoriet og i marinedepotet, og dels i British Museum, og som i deler ble utgitt på 1800-tallet.
Av tre bind i manuskript tidligere bevart i École Sainte-Geneviève i Paris ble publisert Situation de Holin en Tartarie (T'oung Pao, mars 1893) og Situation du Japon et de la Corée (T'oung Pao, mars 1898).
Kiilto
Kiilto Oy er et finsk selskap grunnlagt i 1919 i Tampere (Tammerfors). I 2019 kjøpte selskapet opp det norske varemerket Antibac, og etablerte det norske datterselskapet Kiilto Clean AS for å videreføre dette varemerket.
Finland
Det finske morselskapet ble etablert i 1919, og startet å produsere hårvann og skokrem. Noen år senere begynte selskapet å produsere lim, og på 1980-tallet begynte det også å fremstille rengjøringsprodukter. I 1987 ble det etablert en svensk filial, og per 2023 har Kiilto datterselskaper i ni land utenfor Finland.
Norge
I 1922 begynte Vinmonopolet å fremstille ren alkohol, såkalt B-sprit (også kalt legesprit) til teknisk, medisinsk og vitenskapelig bruk. Spriten ble videreutviklet og forbedret gjennom årene med desinfeksjonsprodukter tilpasset ulik bruk, inklusiv hånddesinfeksjon. I 2001 etablerte Arcus (som noen år tidligere var blitt skilt ut fra Vinmonopolet) merkenavnet Antibac® som eget aksjeselskap. I 2019 ble Antibac AS kjøpt opp av det finske selskapet Kiilto, som etablerte det norske datterselskapet Kiilto Clean AS.
Interiør i videregående skole
Interør og Utstillingsdesign (VG2) og Interiørdesign (VG3) er utdanningsprogram i norsk videregående skole. For å kunne begynne på Interiør og Utstillingsdesign må man ta Design og håndverk (VG1) først som innledningskurs.
VG2
Etter å ha tatt VG2 Interiør og utstillingsdesign kan man bli interiørkonsulent, utstillingsdesigner eller profileringsdesigner. En interiørkonsulents oppgave er å gi råd til innredning av hjem og offentlig bygg. Hensikten er å hjelpe kundene sine til å få en praktisk innredning med en estetikk kunden kan like. En profileringsdesigner kan jobbe i reklame-, design- og mediebyråer, og kan også jobbe i grafiske bedrifter og informasjonsvirksomheter. I utdanningsprogrammet VG2 vil man lære om hvordan man tegner skisser, arbeids- og presentasjonstegninger, og hvordan bruk av virkemidler som form, farge, skrift, typografi, bilde og belysning vil påvirke produktet man lager.
I tillegg til programfagene har alle yrkesfag fellesfag som er obligatoriske, som engelsk, kroppsøving, norsk og samfunnsfag. Programfagene på VG2 deles opp i to kategorier: produktdesign og produksjon. Disse to fagkategoriene omhandler ulike temaer innenfor yrkesfaget. Produktdesign dreier seg i vesentlig grad om det teoretiske, som idéskaping og -utvikling, fargelære og tekniske detaljer. Produksjonsfaget er i overveiende grad praktisk rettet. Det kan innebære klipping, liming, tegning, modellbygging, bygging av utstillinger og lignende.